[{"text_idx": "#000000", "text": "Galw am wella diogelwch i feicwyr"}, {"text_idx": "#000001", "text": "Mae angen sicrhau bod seiclo yn y brifddinas yn fwy diogel, medd arolwg newydd."}, {"text_idx": "#000002", "text": "Dangosodd adroddiad \"Bike Life\" yng Nghaerdydd fod wyth o bob 10 person o blaid gwella diogelwch o gwmpas y ddinas."}, {"text_idx": "#000003", "text": "Cafodd yr astudiaeth ei seilio ar adroddiad seiclo Copenhagen - adroddiad arweiniodd at sicrhau fod prifddinas Denmarc yn un o'r dinasoedd mwyaf cyfeillgar drwy'r byd i feicwyr."}, {"text_idx": "#000004", "text": "Elusen Sustrans a gomisiynodd yr arolwg, a'i nod yw \"adrodd ar y cynnydd sydd wedi ei wneud wrth geisio sicrhau fod beicio'n fwy deniadol ac yn gyfrwng teithio.\""}, {"text_idx": "#000006", "text": "\"Roedd 67% yn meddwl y byddai Caerdydd yn ddinas well i fyw ynddi petai mwy o bobl yn beicio, felly roedd agweddau positif iawn ynghylch bywyd o ddydd i ddydd, ansawdd bywyd a sut mae beicio'n gallu helpu o ran ffitrwydd a lefelau stress.\""}, {"text_idx": "#000007", "text": "11.5 miliwn o deithiau beic yng Nghaerdydd mewn blwyddyn"}, {"text_idx": "#000008", "text": "Cynnydd o 28% yn nifer y teithiau beic rhwng 2013 a 2014"}, {"text_idx": "#000009", "text": "28% o bobl yn beicio unwaith neu fwy y mis"}, {"text_idx": "#000010", "text": "Wyth o bob 10 person o blaid gwella diogelwch, mwy nag unrhyw gyfrwng teithio arall o gwmpas y ddinas"}, {"text_idx": "#000011", "text": "78% o bobl yng Nghaerdydd eisiau gweld cynnydd yn y gwariant ar seiclo"}]